1. pielikums

Latvijas Nacionālā kultūras centra

2022. gada 28. novembra rīkojumam Nr.1.1-4/70

## Profesionālās kvalifikācijas eksāmena programma

## izglītības programmā „Mūzika – Tradicionālā mūzika”

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta, ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti**.
2. **Eksāmena mērķis**

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļām:
      1. Teorētiskā daļa (T).

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām.

Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* + 1. Praktiskā daļa (P).

Profesionālās kvalifikācijas eksāmena praktiskā daļa ir solo un ansambļa koncertizpildījums.

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1 (T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda izglītojamā zināšanas un izpratni;
   2. Teorētiskās daļas pārbaudījuma apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam 4. profesionālās kvalifikācijas līmenim;
   3. Teorētiskajā daļā izglītojamais izpilda izglītības iestādes izstrādātu testu;
   4. Sastādot testu izglītības iestāde ievēro šādus principus:
      1. testā tiek iekļauti 38 jautājumi, no kuriem 35 slēgta un atvērta tipa specialitātes vēstures un specialitātes teorijas jautājumi un 3 ir paaugstinātas grūtības atvērta tipa jautājumi:
      2. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem 4 (četriem) atbilžu variantiem;
      3. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
      4. paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
   5. Testā būs iekļauti jautājumi par tēmām, kurus izstrādājusi Jāzepa Vītola Latvijas Mūzikas akadēmija un kuri iekļauti mācību priekšmetu „Latviešu tradicionālā mūzika”, „Pasaules tautu mūzika”, „Tradicionālā deja” programmās  
      (Pielikums);
   6. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
   7. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises.
2. **Praktiskās daļas saturs**
   1. Profesionālās kvalifikācijas eksāmena praktiskā daļa pārbauda izglītojamā prasmes un iemaņas, ko paredz izglītības programmas saturs;
   2. Profesionālās kvalifikācijas eksāmena praktiskā daļa ir:
      1. solo koncertizpildījums;
      2. ansambļa koncertizpildījums.
   3. Solo instrumentu koncertizpildījuma praktiskās daļas prasības:
      1. Jāatskaņo pieci līdz septiņi dažāda rakstura tradicionālās mūzikas skaņdarbi:
         1. latviešu vai pasaules tautu tradicionālās mūzikas melodijas, atdarinot ierakstos redzamo/dzirdamo vai transkripcijās redzamo;
         2. variācijas par latviešu vai pasaules tautu tradicionālās mūzikas melodijām;
         3. improvizācijas par latviešu vai pasaules tautu tradicionālās mūzikas melodijām;
         4. latviešu vai pasaules tautu tradicionālās mūzikas aranžijas vai apdares;
         5. oriģināldarbi, kuros parādās latviešu vai pasaules tradicionālās mūzikas melodijas vai stilistika.
      2. Eksāmena programmā rekomendējams ievērot šādu latviešu (L) un pasaulestautu (P) tradicionālās mūzikas attiecību: 60 % (L) : 40 % (P).
      3. Eksāmena programmā rekomendējams ievērot šādu autentiska, tas ir, precīzi atdarinot oriģināla stilistiku, (A) un neautentiska (N) izpildījuma attiecību:  
         60 % (A) : 40 % (N).
      4. Ja nepieciešams, skaņdarbos iespējams izmantot arī pavadošo sastāvu.
   4. Ansambļa koncertizpildījuma praktiskās daļas prasības:
      1. Jāatskaņo pieci līdz septiņi dažāda rakstura tradicionālās mūzikas skaņdarbi:
         1. latviešu vai pasaules tautu tradicionālās mūzikas melodijas, atdarinot ierakstos redzamo/dzirdamo vai transkripcijās redzamo;
         2. variācijas par latviešu vai pasaules tautu tradicionālās mūzikas skaņdarbiem;
         3. improvizācijas par latviešu vai pasaules tautu tradicionālās mūzikas skaņdarbiem;
         4. latviešu vai pasaules tautu tradicionālās mūzikas aranžijas vai apdares;
         5. oriģināldarbi, kuros parādās latviešu vai pasaules tradicionālās mūzikas melodijas vai stilistika (vēlams paša eksaminējamā radīti).
      2. Eksāmena programmai ir jābūt konceptuālai, programmas laikā jāatklāj redzējums par kādu tradicionālās mūzikas tēmu. Pirms praktiskās daļas eksāmena komisijai iesniedzams rakstisks apraksts – anotācija – par eksāmena programmas tēmu (vienas A4 lappuses apjomā);
      3. Eksāmena programmā rekomendējams ievērot šādu latviešu (L) un pasaules  
         tautu (P) tradicionālās mūzikas attiecību: 60 % (L) : 40 % (P);
      4. Eksāmena programmā rekomendējams ievērot šādu autentiska, tas ir, precīzi atdarinot oriģināla stilistiku (A) un neautentiska (N) izpildījuma attiecību:  
         60 % (A) : 40 % (N).
      5. Eksāmena programmas satura atklāšanai drīkst izmantot papildlīdzekļus (attēli, karte, ieraksti, prezentācija utt.).
      6. Eksāmena programmā audzēknim jāparāda vismaz divu tradicionālo mūzikas instrumentu spēles prasmes. Viena instrumenta spēli iespējams aizstāt ar tradicionālo dziedāšanu.
3. **Vērtēšanas kārtība**
   1. Kvalifikācijas darba teorētisko un praktisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena abu daļu norises komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
   4. Kopējais maksimāli iegūstamais punktu skaits 4. profesionālās kvalifikācijas līmenim ir 300 punkti:
      1. teorētiskās daļas maksimālais iespējamais iegūto punktu skaits ir 50 punkti;
      2. praktiskās daļas maksimālais iespējamais iegūto punktu skaits ir 250 punkti.
   5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 4. profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto  punktu  skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala:

|  |  |
| --- | --- |
| Teorētiskās daļas  uzdevumu skaits kopā | Maksimālais  iegūstamais  punktu skaits |
| 38 | 50 |

* 1. Profesionālās kvalifikācijas eksāmena testa vērtēšanas kritēriji:
     1. vērtējot teorētiskās daļas slēgtā un atvērtā tipa 35 jautājumus tiek piešķirti:
        1. par pareizu atbildi - 1 punkts;
        2. par nepareizu atbildi - 0 punktu.
     2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
        1. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
        2. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
        3. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
        4. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
        5. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem, vai minēti kļūdaini fakti, nepareizi lietota terminoloģija;
        6. 0 punkti tiek piešķirti, ja nav izpratnes par jautājumu.
  2. Profesionālās kvalifikācijas eksāmena praktiskās daļas – solo koncertizpildījums vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Mākslinieciskais izpildījums.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Tehniskais sniegums.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Stila izjūta, skatuves kultūra, kopiespaids.**   Maksimālais punktu skaits – **25** | | | | | |
| Vāji | Viduvēji | Labi | Ļoti labi | Izcili |  |
| 1-13 | 14-20 | 21 | 22-23 | 24-25 |
| *Iegūtie punkti kopā:* | | | | |  |

* 1. Profesionālās kvalifikācijas eksāmena praktiskās daļas – ansambļa koncertizpildījums vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Mākslinieciskais izpildījums un tehniskais sniegums.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Programmas koncepcija, tās atainojums.**   Maksimālais punktu skaits – **50** | | | | | |
| Vāji | Viduvēji | Labi | Ļoti labi | Izcili |  |
| 1-26 | 27-40 | 41-42 | 43-47 | 48-50 |
| 1. **Stila izjūta, skatuves kultūra, kopiespaids.**   Maksimālais punktu skaits – **25** | | | | | |
| Vāji | Viduvēji | Labi | Ļoti labi | Izcili |  |
| 1-13 | 14-20 | 21 | 22-23 | 24-25 |
| *Iegūtie punkti kopā:* | | | | |  |

Pielikums

**Profesionālās kvalifikācijas eksāmena**

**izglītības programmā *Mūzika – Tradicionālā mūzika***

**teorētiskās daļas jautājumu tēmas**

1. Tradicionālā mūzika Latvijā - vispārīgs raksturojums.
2. Publicētie tradicionālās mūzikas materiāli.
3. Tradicionālās mūzikas instrumenti un instrumentālā mūzika.
4. Tradicionālā dziedāšana un vokālā mūzika.
5. Folklorisms un folkloras kustība.
6. Izcilākie tradicionālās mūzikas dziedātāji un muzikanti Latgalē.
7. Tradicionālā mūzika mūsdienās.
8. Ieskats pasaules tautu mūzikā.